Wessloh

Wessloh () is en Oort in de Gemeen Snevern in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

Bi de Oortschop Wessloh höört ok de lüttjen Öörd Host, Schiel un Eggersmöhl mit bi.

 Geografie 

Wessloh liggt in de Lümbörger Heid. Een Kilometer in’n Noordoosten flütt de Wümm langs un een Kilometer in’n Süüdwesten de Fintau. Dat Daal von de Wümm steiht as Böver-Wümmdaal ünner Naturschuul un dat von de Fintau as Böver-Fintaudaal un Finteler Machannellandschop.

De Naveröörd sünd Otter in’n Noorden, Groot Todtshoorn un Ottermoor in’n Noordoosten (all in’n Landkreis Horborg), Wintemaur-Gäbesdörp in’n Oosten, Reinsählen un Issell in’n Süüdoosten, Haswe un Grotenwe in’n Süüdwesten, Fintel un Haxloh in’n Westen (de beiden in’n Landkreis Rodenborg) un Host in’n Noordwesten.

 Historie 

In’n Eersten Weltkrieg sünd 17 Soldaten ut Wessloh fullen oder vermisst un in’n Tweten Weltkrieg 50.Onlineprojekt Gefallenendenkmäler

Dat ole Backhuus op’n Klasshoff ut dat 19. Johrhunnert is 1995 wedder trechtmaakt worrn.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Fintel in’n Kanton Töst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Lauenbrüch in’n Kanton Töst.

De Oort hett vör 1852 to de Amtsvaagdie Snevern in dat Amt Rodenborg tohöört. Von 1852 bet 1859 weer dat in dat Amt Snevern un von 1859 bet 1885 in dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 1. August 2011 Landkreis Heidkreis heet.

Wessloh weer fröher en egenstännige Buurschop un later en Gemeen. De Gemeen is an’n 1. März 1974 bi de Gemeenreform in Neddersassen Deel von de Gemeen Snevern worrn. Sietdem billt de Oort binnen de Gemeen en Oortschop mit egen Oortsvörsteiher.

 Inwahnertall 

Oort:

Gemeen:

 Religion 

Wessloh is evangeelsch-luthersch präägt un höört to dat Kaspel von de Peter-un-Paul-Kark in Snevern. De Oort hett en egen Kapell bi’n Karkhoff.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

 Politik 

 Oortsvörstand 

 Tied  Oortsvörstand  Partei –31. Oktober 2011  Christine Meyer   1. November 2011–  Erich Gevers  

 Kultur 

In Wessloh steiht en Denkmaal för de Fullenen ut de twee Weltkrieg’.

 Verenen 

De Sport- un Heimaatvereen Wessloh is 1980 grünnt worrn.

 Infrastruktur 

De Oort hett en egen Freewillige Füürwehr.

 Verkehr 

Wessloh liggt an de Kreisstraat 31, de in’n Noordwesten över Host, Wümmgrund un Königsmoor an de Bundsstraat 75 ran geiht. In’n Süüdoosten löppt de Straat över Issell na Snevern an de Landsstraat 170 ran. In’n Oosten geiht de K 32 na Wintemaur-Gäbesdörp un in’n Westen de Wesseloher Straat na Fintel.

De nächste Autobahn is de Autobahn 7 (Afsnidd Hamborg–Hannover). De Opfohrt 43 Bissen liggt so 22 Kilometer in’n Süüdoosten von Wessloh an de L 211. De Opfohrt 45 Hullnst op de Autobahn 1 (Afsnidd Hamborg–Bremen) liggt so 23 Kilometer in’n Noorden an de L 141.

De nächste Bahnhoff is de Bahnhoff Töst an de Bahnlien Hamborg–Bremen.

Wessloh hett tweesprakige Oortsschiller, bi de blangen den hoochdüütschen Naam ok de plattdüütsche mit opsteiht.

 Scholen 

De Kinner ut Wessloh gaht na de Grundschool Hansahlen. Bevör dat de eerste School in Wessloh geven hett, kunnen de Kinner in Issell na School gahn. Den eersten Schoolmeester hett de Oort 1752 kregen. Dat weer en Wannerschool. Dat eerste Schoolhuus in Wessloh is eerst 1846 boot worrn. 1891 hebbt se dat Schoolhuus utboot. 1983 hebbt sik de Scholen in Wessloh un Issell tohoopslaten. 1995 denn hebbt de Scholen all beid dichtmaakt un de Kinner sünd op de School in Hansahlen wesselt.

De Speelkreis Wessloh is 1985 grünnt worrn.

 Literatur 

 Claus Stamann: Wesseloh. Geschichte eines Dorfes. Snevern 2008

 Footnoten 

 Weblenken 

 Websteed över den Oort (hoochdüütsch)
 Websteed över den Oort (hoochdüütsch)

Kategorie:Oort
Kategorie:Landkreis Heidkreis